Document ID: 31993R1754

ΚΑΝΟΝΙΣΜΟΣ (ΕΟΚ) αριθ. 1754/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση των κανονισμών (ΕΟΚ) αριθ. 2670/81 και (ΕΟΚ) αριθ. 2630/81 όσον αφορά την εξαγωγή της εκτός ποσοστώσεως παραγωγής στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1548/93 (2), και ιδίως το άρθρο 26 παράγραφος 3,
Εκτιμώντας:
ότι το άρθρο παράγραφος 1 στοιχείο α) του κανονισμού (ΕΟΚ) αριθ. 2670/81 της Επιτροπής της 14ης Σεπτεμβρίου 1981 περί θεσπίσεως των λεπτομερειών εφαρμογής για την εκτός ποσοστώσεως παραγωγή στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 67/93 (4), προβλέπει ότι η ζάχαρη Γ ή ισογλυκόζη Γ πρέπει να εξάγεται προς τις τρίτες χώρες από το κράτος μέλος στο έδαφος του οποίου έχουν παραχθεί- ότι γι' αυτό ο κανονισμός (ΕΟΚ) αριθ. 2630/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1170/92 (6), θεσπίζει ότι το πιστοποιητικό εξαγωγής της ζάχαρης Γ ή της ισογλυκόζης Γ ισχύει για την εξαγωγή από το έδαφος του κράτους μέλους στο οποίο έχει παραχθεί-
ότι, λόγω της εφαρμογής της ενιαίας αγοράς και για να διευκολυνθούν τα εμπορικά ρεύματα, δεν είναι πλέον επιθυμητοί οι προαναφερθέντες περιορισμοί- ότι εντούτοις, η κατάργηση των περιορισμών αυτών δεν θα πρέπει να συνεπάγεται εξασθένηση των ελέγχων- ότι πρέπει, συνεπώς, να περιορισθούμε στα να επιτρέπεται η χρησιμοποίηση των πιστοποιητικών που αντιστοιχούν για τον εκτελωνισμό κατά την αναχώρηση από ένα κράτος μέλος από εκείνο στο οποίο η ζάχαρη Γ ή η ισογλυκόζη Γ έχει παραχθεί χωρίς να τροποποιηθούν ούτε οι διατάξεις όσον αφορά τις επιδοτήσεις, ούτε εκείνες που προβλέπουν ότι ο αρμόδιος οργανισμός του κράτους μέλους παραγωγής είναι ο μόνος που είναι εξουσιοδοτημένος να εκδίδει τα εν λόγω πιστοποιητικά, ο μόνος παραλήπτης δικαιολογητικών εξαγωγής που απαριθμούνται στο άρθρο 2 του κανονισμού (ΕΟΚ) αριθ. 2670/81 και ο μόνος αρμόδιος να λάβει όλα τα αναγκαία μέτρα λόγω περιπτώσεων ανωτέρας βίας τις οποίες επικαλείται ένας επιχειρηματίας σε περίπτωση εξαγωγής ζάχαρης Γ ή ισογλυκόζης Γ-
ότι πρέπει να προβλεφθεί ότι οι εν λόγω καταργήσεις των περιορισμών θα εφαρμοσθούν από την περίοδο εμπορίας 1993/94 δηλαδή για πρώτη φορά στα πιστοποιητικά εξαγωγής για τα οποία η αίτηση έχει κατατεθεί από την 1η Ιουλίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2670/81 τροποποιείται ως εξής:
1. το άρθρο 1 παράγραφος 1 πρώτο εδάφιο στοιχεία α) και β) αντικαθίστανται από το ακόλουθο κείμενο:
"α) με την επιφύλαξη των άλλων διατάξεων του παρόντος κανονισμού, η απόδειξη που αναφέρεται στο άρθρο 2 πρέπει να κατέχεται από τον αρμόδιο οργανισμό του κράτους μέλους παραγωγής ανεξάρτητα από ποιό είναι το κράτος μέλος εξαγωγής της ζάχαρης Γ ή της ισογλυκόζης Γ-
β) η εν λόγω διασάφηση εξαγωγής είναι αποδεκτή από το κράτος μέλος εξαγωγής πριν από την 1η Ιανουαρίου που έπεται του τέλους της περιόδου εμπορίας κατά τη διάρκεια της οποίας είχε παραχθεί η ζάχαρη Γ ή η ισογλυκόζη Γ-"
2. στο άρθρο 1 παράγραφος 1 πρώτο εδάφιο στοιχείο δ), οι όροι "από το κράτος μέλος που αναφέρεται στο στοιχείο α)" διαγράφονται-
3. στο άρθρο 1 παράγραφος 1 τρίτο εδάφιο προστίθεται το ακόλουθο κείμενο:
"Όταν η ζάχαρη Γ ή η ισογλυκόζη Γ έχει εξαχθεί από το έδαφος ενός κράτους μέλους πλην εκείνου στο οποίο είχε παραχθεί, τα μέτρα αυτά λαμβάνονται αφού γνωμοδοτήσουν, ενδεχομένως, οι αρμόδιες αρχές αυτού του κράτους μέλους."
Άρθρο 2
Ο κανονισμός (ΕΟΚ) αριθ. 2630/81 τροποποιείται ως εξής:
1. το άρθρο 3 παράγραφος 1 δεύτερο εδάφιο διαγράφεται-
2. στο άρθρο 3 παράγραφος 1 τέταρτο εδάφιο οι όροι "πιστοποιητικό που ισχύει σε (κράτος μέλος)" διαγράφονται σε κάθε περίπτωση.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά στα πιστοποιητικά εξαγωγής για τα οποία η αίτηση έχει υποβληθεί από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 3
17
6